Lav et referat af nedenstående tekst:

Tekst:
Hele sommeren har Utzon Center i Aalborg en event, hvor børn og voksne kan bygge modeller af en bro i legoklodser og efterfølgende kopiere broen virtuelt ind i computerspillet Minecraft. Onsdag fik eventen så besøg af Nordjyllands mest anerkendte Minecraft-spillere Robin og Samrita, der til dagligt har Youtubekanalen Robinsamse, hvor de følges af næsten 160.000 brugere fra hele verden. De to spiller Minecraft hver eneste dag og lægger videoer af spillet op på deres profil. Videoerne er set mere end 107 millioner gange. - Det er fedt, at der er kommet så mange for at se, når vi bygger en bro i Minecraft i dag. Det er jo lidt lettere i et computerspil, hvor elementerne kan svæve frit og vi ikke behøver bropiller og den slags, griner Robin Madsen, der er den ene af de to Youtubere. Dagens optræden af computerspillerne er komplet udsolgt og selv billetterne til en ekstraforestilling om fjorten dage er for længst revet væk. Men selvom man ikke selv kan møde stjernerne, er der rig mulighed for at bygge sin egen bro. Utzon Center er desuden et af de få steder i verden, hvor man efterfølgende får muligheden for at tage såkaldte VR-briller på og virtuelt gå ud på den bro, man har bygget. Man får altså både muligheden for at konstruere broen og efterfølgende muligheden for at stå ude på broen og se ud over Limfjorden. - Minecraft er nærmest et arkitekttegneprogram for børn, så det er en enestående mulighed for at "lege" arkitektur ind i børnene. De bygger først i lego. Herefter lægger de modellen ind i spillet. Og til sidst kan de selv træde ind i spillet og gå på deres egen bro, forklarer udstillingschef Lasse Andersson fra Utzon Center. Workshoppen med brobygning kører det meste af sommeren i Utzon Center.

Referat:
Youtubefænomenet Robinsamse byggede en ny bro over Limfjorden på en time